
1. [bookmark: _Ref38341330][bookmark: _Toc59334717][bookmark: _Toc61422120]VISPĀRĪGĀ INFORMĀCIJA

1.1. [bookmark: _Toc59334718][bookmark: _Toc61422121]Iepirkuma identifikācijas numurs: VIAA 2026/46

1.2. Iepirkuma procedūra: atklāts konkurss, saskaņā ar Publisko iepirkumu likuma 8.panta pirmās daļas 1. punktu.
Iepirkums tiek veikts Ministru kabineta 2025. gada 28. oktobra noteikumu Nr. 640 “Latvijas un Šveices sadarbības programmas 2019.–2029. gada perioda programmas “Spēcīgākas darba vidē balstītas mācības profesionālās izglītības un mācību pilnveidošanai Latvijā” projekta “Nozarē balstītas profesionālās izglītības attīstība” (turpmāk – Projekts) ietvaros.

1.3. [bookmark: _Toc59334719][bookmark: _Toc61422122]Pasūtītājs 
Pasūtītāja rekvizīti:
	[bookmark: _Ref57698581]Pasūtītāja nosaukums:
	Valsts izglītības attīstības aģentūra

	Adrese:
	Vaļņu iela 1, Rīga LV-1050, Latvija

	Reģistrācijas numurs:
	90001800413

	Centrālais tālruņa numurs:
	67814322

	Centrālā e-pasta adrese:
	info@viaa.gov.lv  


1.3.1. Pasūtītājs kā pārzinis veic pretendenta piedāvājumā saņemto personas datu apstrādi ar mērķi nodrošināt pretendenta atlasi iepirkuma līguma noslēgšanai.

1.4. Kontaktpersona
Par iepirkuma dokumentāciju, organizatoriska rakstura informāciju un tehnisko specifikāciju – Valsts izglītības attīstības aģentūras Izglītības satura departamenta Šveices programmas nodaļa, e-pasts: swissprojects@viaa.gov.lv (turpmāk – Kontaktpersona).

1.5. Informācijas apmaiņas kārtība
1.5.1. Informācijas apmaiņa starp iepirkuma komisiju un piegādātājiem un pretendentiem  notiek elektroniski vai Elektronisko iepirkumu sistēmā (turpmāk – EIS)  www.eis.gov.lv e-konkursu apakšsistēmā šī atklātā konkursa sadaļā, pieprasījumus adresējot atklāta konkursa “Šveices-Latvijas sadarbības programmas projekta “Nozarē balstītas profesionālās izglītības attīstība” integrētu komunikācijas kampaņu koncepciju izstrāde un īstenošana”, ID Nr. VIAA  2026/46 (turpmāk – atklāts konkurss vai Iepirkums) iepirkuma komisijai (turpmāk – Iepirkuma komisija) ar norādi “Iepirkums Nr. VIAA 2026/46”. Atbildes uz attiecīgā piegādātāja informācijas pieprasījumu tiek sniegtas, nosūtot atbildi uz pretendenta norādīto elektroniskā pasta adresi. 
1.5.2. Atklāta konkursa nolikums (turpmāk – Nolikums), Nolikuma grozījumi un cita informācija par atklāta konkursa norisi tiek publicēta Pasūtītāja pircēja profilā EIS e-konkursu apakšsistēmā šī Iepirkuma sadaļā.
1.5.3.	Ja ieinteresētais piegādātājs laikus pieprasa papildu informāciju par iepirkuma procedūras dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, Iepirkuma komisija to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām. Atbildes uz piegādātāju pieprasījumiem sniegt papildu informāciju par Nolikumu tiek nosūtītas piegādātājam, kas uzdevis jautājumu, un vienlaikus publicētas Pasūtītāja pircēja profilā EIS e-konkursu apakšsistēmā šī Iepirkuma sadaļā, kur ir pieejami iepirkuma procedūras dokumenti.
1.5.4.  Ieinteresēto piegādātāju pienākums ir pastāvīgi sekot Pasūtītāja pircēja profilā EIS e-konkursu apakšsistēmā šī Iepirkuma sadaļā publicētajai informācijai.

1.6. Iepirkuma priekšmeta apraksts un apjoms
1.6.1. [bookmark: _Toc59334722][bookmark: _Toc61422125]Projekta integrētās komunikācijas kampaņu koncepcijas izstrāde un īstenošana (turpmāk – Kampaņa) saskaņā ar Tehniskās specifikācijas (Nolikuma 1. pielikums)  prasībām.
1.6.2. CPV kodi: 79416000-3 (Sabiedrisko attiecību pakalpojumi), 79341400-0 (Reklāmas kampaņu pakalpojumi), 79341200-8, (Reklāmas pārvaldības pakalpojumi).
1.6.3. Plānotā līgumcena par kādu tiks slēgts vispārīgā vienošanās ir 340 000.00 (trīs simti četrdesmit tūkstoši euro un 00 centi)  EUR bez PVN.
1.6.4. Atbilstoši Pasūtītāja vajadzībām un Iepirkuma priekšmeta būtībai Iepirkuma priekšmets nav sadalīts daļās. Pretendents var iesniegt piedāvājumu par pilnu Iepirkuma priekšmeta apjomu.
1.6.5. Pretendents nedrīkst iesniegt piedāvājuma variantus. Ja Pretendents iesniegs vairākus piedāvājuma variantus, tie visi tiks atzīti par nederīgiem.

1.7. [bookmark: _Hlk125119007][bookmark: _Toc59334724][bookmark: _Toc63860912][bookmark: _Ref90868378][bookmark: _Toc98233103]Plānotais vispārīgās vienošanās izpildes laiks:
1.7.1.	Plānotais vispārīgās vienošanās izpildes laiks no vispārīgās vienošanās noslēgšanas dienas līdz saistību pilnīgai izpildei, bet ne vēlāk kā līdz 2029. gada 30. oktobrim.

1.8. Līguma izpildes vieta: Kampaņa aptver visu Latvijas Republikas teritoriju. Ar vispārīgās vienošanās izpildi saistītā dokumentācija būs jāiesniedz Pasūtītāja faktiskajā adresē: Vaļņu ielā 1, Rīga, LV-1050 vai uz vispārīgas vienošanās norādīto e-pasta adresi (atbilstoši Pasūtītāja norādījumiem).

1.9. Iepirkuma dokumentu pieejamība
1.9.1. Ieinteresētais pretendents atklāta konkursa dokumentus, tai skaitā Nolikumu, var saņemt, to lejupielādējot Pasūtītāja pircēja profilā https://www.eis.gov.lv/EKEIS/Supplier/Organizer/351 Elektronisko iepirkumu sistēmas (turpmāk – EIS) www.eis.gov.lv e-konkursu apakšsistēmā šī Iepirkuma sadaļā.
1.9.2. Ieinteresētais piegādātājs EIS e-konkursu apakšsistēmā šī Iepirkuma sadaļā var reģistrēties kā Nolikuma saņēmējs, ja tas ir reģistrēts EIS kā piegādātājs[footnoteRef:1].  [1:  Informāciju par to, kā ieinteresētais piegādātājs var reģistrēties par Nolikuma saņēmēju sk.: https://www.eis.gov.lv/EIS/Publications/PublicationView.aspx?PublicationId=883
] 

1.9.3. Papildu informācija, kas tiks sniegta saistībā ar šo Iepirkumu, tiks publicēta Pasūtītāja pircēja profilā EIS e-konkursu apakšsistēmā šī Iepirkuma sadaļā. Ieinteresētajam piegādātājam ir pienākums sekot līdzi publicētajai informācijai.

1.10. Piedāvājumu iesniegšanas un atvēršanas vieta, datums, laiks un kārtība
1.10.1. Piedāvājumi jāiesniedz EIS e–konkursu apakšsistēmā: iesniegšanas termiņš norādīts EIS e–konkursu apakšsistēmā un Iepirkumu uzraudzības biroja tīmekļvietnē pie šī iepirkuma publikācijas.
1.10.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
1.10.3. Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam.
1.10.4. Pretendents līdz piedāvājumu iesniegšanas termiņa beigām var rakstveidā grozīt vai atsaukt iesniegto piedāvājumu, izmantojot EIS pieejamos rīkus.
1.10.5. Piedāvājuma atsaukšanai ir bezierunu raksturs, un tā izslēdz Pretendentu no tālākas līdzdalības Iepirkumā. Piedāvājuma maiņas gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis.
1.10.6. Iesniegtie piedāvājumi tiks atvērti EIS e-konkursu apakšsistēmā pēc piedāvājumu iesniegšanas termiņa beigām: piedāvājumu atvēršanas termiņš norādīts EIS e–konkursu apakšsistēmā un Iepirkumu uzraudzības biroja tīmekļvietnē pie šī iepirkuma publikācijas.

1.11. Piedāvājuma noformēšana un iesniegšana
1.11.1. Piedāvājumam jāatbilst visām šajā Nolikumā, tā pielikumos un normatīvajos aktos ietvertajām prasībām.
1.11.2. Piedāvājums jāiesniedz elektroniski EIS e-konkursu apakšsistēmā, ievērojot šādas Pretendenta izvēles iespējas:
1.11.2.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī Iepirkuma sadaļā ievietotās formas;
1.11.2.2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un pievienojot atbilstošajām prasībām (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem);
1.11.2.3. elektroniski sagatavoto piedāvājumu šifrējot ārpus EIS e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
1.11.3. Sagatavojot piedāvājumu, Pretendents ievēro, ka:
1.11.3.1. piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai pdf formātā). Tehniskais piedāvājums un finanšu piedāvājums jāaizpilda atsevišķā elektroniskā dokumentā ar Microsoft Office 2010 vai līdzvērtīgas (vai jaunākas programmatūras versijas) rīkiem lasāmā formātā.
1.11.3.2. Pretendents piedāvājuma dokumentus paraksta ar drošu elektronisko parakstu un laika zīmogu vai ar EIS piedāvāto elektronisko parakstu.
1.11.3.3. piedāvājuma dokumentus paraksta piegādātāja pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības. Pilnvarā precīzi jānorāda pilnvarotajai personai piešķirto tiesību un saistību apjoms.
1.11.4. Ja piedāvājumu iesniedz personu apvienība jebkurā to kombinācijā, pieteikumā norāda tās pilnvaroto pārstāvi ar tiesībām elektroniski parakstīt visus ar šo Iepirkuma procedūru saistītos dokumentus. Pilnvarojums pārstāvēt personu apvienību ir jāparaksta katras personas apvienībā iekļautās personas pārstāvēttiesīgajam vai pilnvarotajam pārstāvim.
1.11.5. Piedāvājums sastāv no elektroniski sagatavotiem un parakstītiem dokumentiem:
1.11.5.1. Pieteikuma dalībai Iepirkumā (Nolikuma 2. pielikums, tajā skaitā, nolikuma 1.11.3.3. punktā vai 1.11.4. punktā norādītā pilnvara);
1.11.5.2. pretendenta kvalifikācijas (atlases) dokumentiem (Nolikuma 4. punktā minētie dokumenti, Nolikuma 3., 4. un 5. pielikums);
1.11.5.3. Tehniskā piedāvājuma (tostarp: simulācijas kampaņas koncepcijas; simulācijas kampaņas taktikas, kas ietver a) simulācijas kampaņas provizorisko aktivitāšu laika grafiku, b) simulācijas kampaņas provizorisko mediju plānu c) detalizētu budžetu (tehniskās specifikācijas III sadaļa “Darba uzdevums”)) kas sagatavots atbilstoši Nolikuma 1. pielikumā “Tehniskā specifikācija” noteiktajām;
1.11.5.4. Finanšu piedāvājuma (Nolikuma 6. pielikums) ar tam pievienojamiem pielikumiem “Finanšu piedāvājuma izcenojums” (Nolikuma 6.1. pielikums) un “Simulācijas kampaņas detalizēts budžets” (iesniedzams brīvā formā).
1.11.6. Pretendents piedāvājuma noformēšanā ievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus  piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
1.11.7. Piedāvājumā iekļautajiem dokumentiem jābūt skaidri salasāmiem, bez labojumiem vai dzēsumiem, lai izvairītos no jebkādiem pārpratumiem. Ja ir izdarīti labojumi, tiem jābūt apstiprinātiem ar pretendenta pilnvarotās personas parakstu. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
1.11.8. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018. gada 4. septembra noteikumiem Nr. 558 “Dokumentu izstrādāšanas un noformēšanas kārtība”.
1.11.9. Piedāvājums jāsagatavo latviešu valodā. Ārvalstu publisko reģistru izsniegtie apliecinājumu dokumenti var tikt iesniegti svešvalodā ar pievienotu Pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild Pretendents. 
1.11.10. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai.
1.11.11. Ja piedāvājumu iesniedz piegādātāju apvienība vai personālsabiedrība, piedāvājumā papildus norāda personu, kas Iepirkumā pārstāv attiecīgo piegādātāju apvienību vai personālsabiedrību, kā arī katras personas atbildības sadalījumu. Ja piedāvājumu iesniedz piegādātāju apvienība, tai vispārīgās vienošanās slēgšanas tiesību iegūšanas gadījumā, ir pienākums pirms vispārīgās vienošanās pēc savas izvēles izveidoties atbilstoši noteiktam juridiskam statusam vai noslēgt sabiedrības līgumu, vienojoties par apvienības dalībnieku atbildības sadalījumu 15 (piecpadsmit) darba dienu laikā pēc dienas, kad iepirkuma komisijas lēmums par vispārīgās vienošanās slēgšanas tiesību piešķiršanu kļuvis nepārsūdzams Iepirkumu uzraudzības birojā.

1.12. [bookmark: _Toc59334731]Cita informācija
1.12.1. Pretendenta iesniegtais piedāvājums nozīmē pilnīgu šī Nolikuma noteikumu pieņemšanu un atbildību par to izpildi.
1.12.2. Pretendentam ir pilnībā jāsedz piedāvājuma sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no Iepirkuma rezultāta.
1.12.3. Visi Nolikuma pielikumi ir tā neatņemamas sastāvdaļas.
1.12.4. Iepirkuma, informācijas apmaiņas un vispārīgās vienošanās izpildes darba valoda ir latviešu valoda.

2. [bookmark: _Toc59334730][bookmark: _Toc61422135]NOSACĪJUMI PRETENDENTA DALĪBAI IEPIRKUMĀ

2.1. Pretendenta kvalifikācijas prasības ir obligātas visiem Pretendentiem, kas vēlas iegūt tiesības veikt Iepirkuma priekšmeta izpildi, slēgt vispārīgo vienošanos. 
2.2. Pretendentu izslēgšanas un vispārīgie atlases nosacījumi:
2.2.1. Iepirkuma procedūrā var piedalīties jebkura persona vai piegādātāju apvienība, kura atbilst Nolikumā izvirzītajām prasībām. Pasūtītājs izslēgs pretendentu no turpmākas dalības Iepirkumā, ja uz pretendentu, personālsabiedrības biedru, ja pretendents ir personālsabiedrība, personu, uz kuras iespējām pretendents balstās, lai apliecinātu, ka tā kvalifikācija atbilst Iepirkuma dokumentos noteiktajām prasībām ir attiecināmi Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktos minētie pretendentu izslēgšanas gadījumu esamību Publisko iepirkumu likuma 42. pantā noteiktajā kārtībā (ievērojot Publisko iepirkumu likuma 43. pantā par uzticamības nodrošināšanai iesniegto pierādījumu vērtēšanu noteikto regulējumu lēmuma pieņemšanā), vai uz apakšuzņēmēju, kura sniedzamo pakalpojumu vērtība ir vismaz 10 000,00 EUR (desmit tūkstoši euro 00 centi) bez PVN ir attiecināmi Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktu nosacījumi, vai uz pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, attiecas Starptautisko un Latvijas Republikas nacionālo sankciju likuma 11.1. panta nosacījumi, vai uz pretendentu (un attiecīgajām personām) attiecas Eiropas Komisijas Padomes 2022. gada 8. aprīļa regulas (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k pantā noteiktie nosacījumi.
2.2.2. Ja piedāvājumu iesniedz piegādātāju apvienība, tad papildus jāiesniedz vienošanās par piegādātāju apvienības izveidi, norādot sadarbības mērķi, piegādātāju apvienības pilnvaroto pārstāvi; informācija par piegādātāju apvienībā ietilpstošajiem dalībniekiem; darbu sadalījumu un atbildības apjomu procentos, nododamās vispārīgās vienošanās daļas aprakstu; darbības formu vispārīgās vienošanās izpildei.
2.2.3. Ja pretendents ir piegādātāju apvienība, tad pretendentam kopumā jāatbilst Nolikuma prasībām.

	3. Pretendenta kvalifikācijas (atlases) prasības:
	4. Pretendentam jāiesniedz šādi pretendenta kvalifikāciju apliecinoši dokumenti:

	3.1. Pretendents ir reģistrēts (ja attiecas) Latvijas Republikas Uzņēmumu reģistrā, Latvijas Republikas Valsts ieņēmumu dienesta (turpmāk – VID) Nodokļu maksātāju reģistrā kā saimnieciskās darbības veicējs, atbilstoši normatīvo aktu prasībām vai līdzvērtīgā reģistrā ārvalstīs atbilstoši piegādātāja reģistrācijas valsts normatīvo aktu prasībām. 

Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus).

	4.1. Pretendenta parakstīts pieteikums dalībai Iepirkumā, kurš sagatavots saskaņā ar Nolikuma 2. pielikumā pievienoto veidni.

Informāciju, kas apliecina Latvijas Republikā reģistrēta Pretendenta, personālsabiedrības un visu personālsabiedrības biedru (ja piedāvājumu iesniedz personālsabiedrība) vai visu piegādātāju apvienības dalībnieku (ja piedāvājumu iesniedz piegādātāju apvienība) un apakšuzņēmēju (ja Pretendents plāno piesaistīt apakšuzņēmējus) reģistrācijas faktu, Pasūtītājs pārbaudīs Uzņēmumu reģistra interneta mājaslapā (www.ur.gov.lv). 
Informāciju par Pretendentu, kas ir fiziska persona un Latvijas Republikā ir reģistrēta kā saimnieciskās darbības veicēja VID nodokļu maksātāju reģistrā, Iepirkuma komisija pārbaudīs VID mājas lapā sadaļā “Saimnieciskās darbības veicēji, VID reģistrētās juridiskās personas un citas personas” 
(skat. https://www6.vid.gov.lv/SDV ).

Ārvalstī reģistrētam Pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka Pretendents ir reģistrēts atbilstoši tās valsts normatīvo aktu prasībām.

Ja piedāvājumu iesniedz piegādātāju apvienība vai personālsabiedrība, piedāvājumā papildus norāda personu, kas Iepirkumā pārstāv attiecīgo piegādātāju apvienību vai personālsabiedrību, kā arī katras personas atbildības sadalījumu.
Papildus piedāvājumam jāpievieno  Nolikuma 1.11.3.3. punktā vai 1.11.4. punktā norādītā pilnvara.


	[bookmark: _Hlk191569399]3.2.   Pretendents iepriekšējo 3 (trīs) gadu laikā (2023., 2024., 2025. un 2026. gadā līdz piedāvājumu iesniegšanas termiņa beigām) ir veicis vismaz 3 (trīs)  komunikācijas kampaņu īstenošanu (kampaņai jābūt pabeigtai[footnoteRef:2]), no kurām vismaz vienas komunikācijas kampaņas budžets ir ne mazāks kā 70 000  EUR (septiņdesmit tūkstoši euro un 00 centi) bez PVN. [2:  Ar jēdzienu “pabeigta kampaņa” šī punkta un turpmāko nolikuma punktu izpratnē tiek saprasta kampaņa, kura ir pilnībā realizēta, un tās gala izpildes termiņš ir iepriekšējo 3 (trīs) gadu laikā (t.i., 2023., 2024., 2025. un 2026. gadā līdz piedāvājumu iesniegšanas termiņa beigām). Pretendents ir tiesīgs balstīties arī uz tādu kampaņas realizāciju, kura ir uzsākta pirms minētā perioda, taču kampaņas realizācija pabeigta (tās izpildes termiņš) iepriekšējo trīs gadu laikā (2023., 2024., 2025. un 2026. gadā līdz piedāvājumu iesniegšanas termiņa beigām).] 


	4.2. Iepirkuma nolikuma 3.2. punktā izvirzītās prasības apliecināšanai Pretendents iesniedz aizpildītu Pretendenta pieredzes apliecinājuma tabulu (Nolikuma 3. pielikuma veidne).


	3.3. Pretendenta vidējais viena gada finanšu apgrozījums iepriekšējos 3 (trīs) finanšu gados[footnoteRef:3] ir vismaz 100 000,00 EUR (viens simts tūkstoši euro un nulle centi).  [3:  Tiek ņemti vērā pēdējo 3 (trīs), līdz piedāvājuma iesniegšanas brīdim, apstiprināto gada pārskatu dati (saskaņā ar likumu “Par grāmatvedību”).] 

Pretendenta, kas dibināts vēlāk, viena gada vidējais finanšu apgrozījums tā darbības periodā ir vismaz 100 000,00 EUR (viens simts tūkstoši euro un nulle centi). 
Ja piedāvājumu iesniedz personu apvienība, tad vismaz vienam no personu apvienības dalībniekiem gada vidējam finanšu apgrozījumam iepriekšējos 3 (trīs) finanšu gados ir jābūt 100 000,00  EUR (viens simts tūkstoši euro un nulle centi) vai arī vairāku personu apvienības dalībnieku apgrozījuma summa veido nepieciešamo apgrozījuma apmēru.
Ja pretendents balstās uz citas personas iespējām vai piedāvājumu ir iesniegusi  piegādātāju apvienība, tad prasību par finansiālo stāvokli jāizpilda piegādātāju apvienības dalībniekiem vai personām, uz kuru finansiālajām spējām izpildītājs balstās un kuri arī būs finansiāli atbildīgi par līguma izpildi.

	4.3. Iepirkuma nolikuma 3.3. punktā izvirzītās prasības apliecināšanai Pretendents iesniedz aizpildītu Nolikuma 4. pielikumā pievienoto veidni.


	[bookmark: _Hlk191569494]3.4. Pretendentam vispārīgās vienošanās izpildē jānodrošina vismaz viens Projekta vadītājs, kurš atbilst vismaz šādiem kritērijiem:
3.4.1. Iepriekšējo 3 (trīs) gadu laikā (2023., 2024., 2025. un 2026. gadā līdz piedāvājumu iesniegšanas termiņa beigām) ir vadījis  vismaz 3 (trīs) komunikācijas kampaņas (kampaņām jābūt pabeigtām), no kurām vismaz vienas komunikācijas kampaņas budžets ir ne mazāk kā 70 000,00 EUR (septiņdesmit tūkstoši euro un 00 centi) bez PVN un, katra no minētajām komunikācijas kampaņām atbilst šādam kritērijam:
3.4.1.1. Iepirkuma priekšmetam līdzvērtīga aktivitāšu daudzveidība, t.i., katras komunikācijas kampaņas ietvaros projekta vadītāja vadībā ir jābūt veiktām vismaz 5 (piecām) no zemāk norādītajām aktivitātēm: 
· izstrādāta un īstenota komunikācijas koncepcija;
· īstenotas sabiedrisko attiecību aktivitātes;
· īstenotas īpašas komunikāciju aktivitātes, 
· īstenotas digitālās komunikācijas aktivitātes,
· īstenotas sociālo mediju komunikācijas aktivitātes; 
· īstenoti video un foto pakalpojumi;
· īstenotas reklāmas aktivitātes;
· izstrādāti reklāmas materiāli.
Projekta vadītāja amats nav apvienojams ar vispārīgās vienošanās izpildē iesaistītā Sabiedrisko attiecību speciālista vai Grafiskā dizainera amatu.

	4.4. Projekta vadītāja profesionālās pieredzes apraksts, kas sagatavots saskaņā ar Nolikuma 3. pielikumā pievienoto veidni.


	3.5. [bookmark: _Hlk191569859]Pretendentam vispārīgās vienošanās izpildē jānodrošina vismaz viens Sabiedrisko attiecību speciālists, kurš atbilst vismaz šādiem kritērijiem:
3.5.1. iepriekšējo 3 (trīs) gadu laikā (2023., 2024., 2025. un 2026. gadā līdz piedāvājuma iesniegšanas termiņa beigām) ir  darbojies kā sabiedrisko attiecību speciālists vismaz 3 (trīs) komunikācijas kampaņās (kampaņām jābūt pabeigtām), kur katras komunikācijas kampaņas realizācijas budžets ir ne mazāk kā 10 000,00 EUR (desmit tūkstoši euro 00 centi) bez PVN  un, kuru laikā minētais speciālists katrā no kampaņām ir nodrošinājis sabiedriskās attiecības, kas ietver:
· sagatavotas preses relīzes;
· īstenotas proaktīvās mediju attiecības (mērķtiecīga bezmaksas un maksas publikāciju virzīšana medijos).

Sabiedrisko attiecību speciālista amats nav apvienojams ar vispārīgās vienošanās izpildē iesaistītā Projekta vadītāja vai Grafiskā dizainera amatu.

	4.5. Sabiedrisko attiecību speciālista  profesionālās pieredzes apraksts, kas sagatavots saskaņā ar Nolikuma 3. pielikumā pievienoto veidni: 
4.5.1.aprakstot komunikācijas kampaņu koncepcijas, to laikā īstenotās mediju attiecības, kā arī atspoguļojot preses relīžu un proaktīvo mediju attiecību lomu koncepciju īstenošanā; 
4.5.2.piedāvājumā iekļaujot aprakstīto komunikācijas kampaņu ietvaros īstenoto mediju attiecību apliecinājumus, no kuriem 2 (divas) ir bezmaksas proaktīvo publikāciju kopijas vai saites uz minētajām publikācijām un 1 (viena) ir preses relīze vai saite uz preses relīzi (kopā 3 publikāciju apliecinājumi par katru no īstenotajām kampaņām). Preses relīzes pārpublikācija netiks uzskatīta par proaktīvu publikāciju. 

	3.6.  Pretendentam vispārīgās vienošanās izpildē jānodrošina vismaz viens Grafiskais dizaineris, kurš atbilst vismaz šādiem kritērijiem: 
[bookmark: _Hlk191570330]3.6.1. iepriekšējo 3 (trīs) gadu laikā (2023., 2024., 2025. un 2026. gadā līdz piedāvājuma iesniegšanas termiņa beigām) ir darbojies vismaz 3 (trīs) komunikācijas vai reklāmas kampaņās kā grafiskais dizaineris (kampaņām jābūt pabeigtām) un  katrai kampaņai ir nodrošinājis vizuālās identitātes izstrādi – galvenos vizuālos elementus un dažādu formātu kampaņas materiālu izstrādi.

Grafiskā dizainera amats nav apvienojams ar Projekta vadītāja vai Sabiedrisko attiecību speciālista amatiem.

	4.6. Grafiskā dizainera profesionālās pieredzes apraksts, kas sagatavots saskaņā ar Nolikuma 3. pielikumā pievienoto veidni: 
4.6.1. aprakstot komunikācijas vai reklāmas kampaņas un to laikā izstrādāto vizuālo identitāti, kā arī  izstrādātos kampaņas materiālus un to formātus; 
4.6.2. piedāvājumā iekļaujot aprakstīto komunikācijas vai reklāmas kampaņu ietvaros izstrādāto vizuālo elementu un izstrādāto materiālu apliecinājumus – izdrukas vai digitālos failus ar galvenajiem vizuālajiem elementiem un izstrādāto materiālu paraugiem 3 dažādām komunikācijas vai reklāmas kampaņām (par katru kampaņu vismaz 3 dažādu formātu materiālus).


	3.7. Pretendentam jānorāda visus apakšuzņēmējus kurus piesaistīts vispārīgās vienošanās izpildē un, kuru sniedzamo pakalpojumu vērtība ir vismaz 10 000,00 EUR (desmit tūkstošo euro 00 centi) bez PVN, norādot katram šādam apakšuzņēmējam izpildei nododamo vispārīgās vienošanās daļu. 
Ar apakšuzņēmēju ir saprotama Pretendenta nolīgta persona vai savukārt tās nolīgta persona, kura sniedz pakalpojumus vispārīgās vienošanās izpildei.
	4.7. Pretendenta piesaistīto apakšuzņēmēju saraksts saskaņā ar Nolikuma 2. pielikumā pievienoto veidni, norādot katram apakšuzņēmējam izpildei nododamo vispārīgās vienošanās daļu saskaņā ar tehnisko specifikāciju un pievienojot finanšu aprēķinus, kas norāda vispārīgajā vienošanās nododamo daļu vērtību.
Apakšuzņēmēja sniedzamo pakalpojumu vērtību noteic, ņemot vērā apakšuzņēmēja un visu attiecīgā Iepirkuma ietvaros tā saistīto uzņēmumu sniedzamo pakalpojumu vērtību. Publisko iepirkumu likuma 63. panta trešās daļas izpratnē par saistīto uzņēmumu uzskata kapitālsabiedrību, kurā saskaņā ar koncerna statusu noteicošajiem normatīvajiem aktiem apakšuzņēmējam ir izšķirošā ietekme vai kurai ir izšķiroša ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķiroša ietekme attiecīgajā apakšuzņēmējā. Par apakšuzņēmējiem jāiesniedz katra apakšuzņēmēja apliecinājums par tā gatavību veikt tam izpildei nododamo vispārīgās vienošanās daļu atbilstoši Nolikuma 5. pielikumā pievienotajai veidnei.


	3.8. Pretendents var balstīties uz trešo personu iespējām, lai izpildītu prasības attiecībā uz Pretendenta tehniskām un profesionālām spējām.
Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
	4.8. Pretendents pierāda Pasūtītājam, ka tā rīcībā būs nepieciešamie resursi, iesniedzot personu, uz kuru iespējām pretendents balstās, apliecinājumu vai vienošanos par nepieciešamo resursu nodošanu Pretendenta rīcībā norādot, ka:
4.8.1. tam būs nepieciešamie resursi, uz kuriem Pretendents balstījies, iesniedzot piedāvājumu un,
4.8.2. šie resursi Pretendentam tiks nodoti un būs Pretendenta rīcībā visu vispārīgās vienošanās izpildes laiku (norādot konkrētus darbus kādi tiks veikti vispārīgās vienošanās izpildes laikā), gadījumā, ja ar Pretendentu tiks noslēgta vispārīgā vienošanās.
Ja personai, kas paraksta apliecinājumu nav pārstāvības tiesības (saskaņā ar Latvijas Republikas Uzņēmuma reģistra informāciju vai, ja Pretendents ir reģistrēts ārvalstīs, saskaņā ar attiecīgās valsts kompetentas institūcijas izsniegtu dokumentu), tad klāt jāpievieno dokumentu, kas apliecina šīs personas pārstāvības tiesības.  



5. EIROPAS VIENOTAIS IEPIRKUMA PROCEDŪRAS DOKUMENTS

5.1. Pretendents var iesniegt Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām Pretendentu atlases prasībām. Ja Pretendents izvēlēsies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām Pretendentu atlases prasībām, tam jāiesniedz šo dokumentu arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai Iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 000,00 EUR (desmit tūkstoši euro 00 centi) bez PVN. Piegādātāju apvienībai jāiesniedz atsevišķu Eiropas vienoto iepirkuma procedūras dokumentu par katru tās dalībnieku.
5.2. Pretendents var pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
5.3. Ja Pretendents, kuram Konkursā būtu piešķiramas vispārīgās vienošanās slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstību Pretendentu atlases prasībām, kas noteiktas paziņojumā par līgumu vai iepirkuma procedūras dokumentos, iepirkuma komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām Pretendentu atlases prasībām. Pasūtītājs nepieprasa   tādus dokumentus un informāciju, kas ir tā rīcībā vai ir pieejama publiskās datubāzēs.
5.4. Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016.gada 5.janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam, un tā pieejama aizpildīšanai Elektroniskajā iepirkumu sistēmā: http://espd.eis.gov.lv/ (jāaizpilda un jāpievieno piedāvājumam).
[bookmark: _Toc61422142]
6. TEHNISKAIS PIEDĀVĀJUMS

6.1. Pretendents sagatavo Tehnisko piedāvājumu saskaņā ar Nolikuma un Tehniskajā specifikācijā noteiktajiem uzdevumiem un to izpildes nosacījumiem. Tehniskajā piedāvājumā obligāti iekļaujama šāda minimālā informācija.
6.1.1. Simulācijas kampaņas koncepcijas apraksts:
6.1.1.1. Kampaņas koncepcijas apraksts kampaņai;
6.1.2. Simulācijas kampaņas taktika: 
6.1.2.1. Sabiedrisko attiecību un mediju pasākumu apraksts;
6.1.2.2. Sociālo mediju komunikācijas apraksts;
6.1.2.3. Digitālās komunikācijas apraksts;
6.1.2.4. Tradicionālās reklāmas apraksts;
6.1.2.5. Informatīvo materiālu apraksts;
6.1.2.6. Īpašo komunikācijas aktivitāšu apraksts.
6.1.3. Simulācijas kampaņas aktivitāšu laika grafiks (plāns);
6.1.4. Provizoriskais kampaņas mediju plāns simulācijas kampaņai;
6.2. Ja kāda no simulatīvas kampaņas Nolikuma 6.1. punktā minētajām Tehniskās specifikācijas sadaļām netiks iekļautas Pretendenta piedāvājumā, piedāvājums tiks noraidīts kā Nolikuma Tehniskās specifikācijas prasībām neatbilstošs un tālāk netiks vērtēts.
6.3. Pretendents nav tiesīgs interpretēt, grozīt vai sašaurināt Pasūtītāja minimālās prasības, kas noteiktas Tehniskajā specifikācijā.

7. [bookmark: _Toc59334737][bookmark: _Toc61422143]FINANŠU PIEDĀVĀJUMS

7.1. Finanšu piedāvājumu sagatavo un iesniedz, atbilstoši EIS e-konkursu apakšsistēmā šī Iepirkuma sadaļā publicētajai veidlapai (Nolikuma 6. pielikums).
7.2. Finanšu piedāvājumā cena jānorāda euro (EUR) ar divām zīmēm aiz komata.
7.3. Finanšu piedāvājumā norādītajā cenā tiek ietverti visi nodokļi (izņemot PVN) un nodevas, tajā skaitā fiziskām personām izmaksājamā atlīdzība, kas ietver iedzīvotāju ienākuma nodokli, darba devēja valsts sociālās apdrošināšanas obligātās iemaksas un darba ņēmēja valsts sociālās apdrošināšanas obligātās iemaksas, kā arī visas ar vispārīgās vienošanās izpildi saistītās izmaksas.
7.4. Piedāvātā cena jānorāda, ņemot vērā Iepirkuma nolikuma 1.6.3. punktā un Tehniskās specifikācijas (Nolikuma 1. pielikums) I daļas 11. punktā “Kampaņas budžets” norādīto maksimāli iespējamo kopējo vispārīgās vienošanās summu.
7.5. Papildus Pretendents iesniedz:
7.5.1. detalizētu simulācijas kampaņas budžetu, sagatavotu brīvā formā (piemēram, excel tabulas veidā);
7.5.2. MS Excel failu “Finanšu piedāvājuma izcenojums”  (Nolikuma 6.1. pielikums) noteiktajā kārtībā un ievērojot formā minētos nosacījumus; atlaižu vērtības un pretendenta komisijas jānorāda līdz 0,01% (simtdaļas procenta) precizitātei. Gadījumā, ja šis nosacījums netiek ievērots, Komisija ņems vērā tikai 2 (divas) zīmes aiz komata un noapaļošana netiks veikta.
7.6. Ja kādā finanšu piedāvājuma izcenojuma (nolikuma 6.1. pielikums) pozīcijā pretendents būs norādījis vairākas vērtības vai to apgabalu, piemēram, “80-85%”, “2-3” vai arī norādījis citas zīmes vai simbolus, piemēram “/”, “-”, “~” u.tml., nevis skaitļus (arī procentuāli izteiktus), kur tas prasīts, vai norādījis skaitļus ar vārdiem vai jebkādā citā veidā, kas nav matemātiski lietojami tālākiem aprēķiniem, piemēram, “nulle” vai “0,0,10” utml., vai arī norādījis vērtības, kas ir ārpus tehniskajā specifikācijā noteiktajām vērtību robežām un minimālajām cenām, šī pretendenta piedāvājums tiks atzīts par neatbilstošu un netiks vērtēts.

8. [bookmark: _Toc61422131]PIEDĀVĀJUMU VĒRTĒŠANA UN PIEDĀVĀJUMA IZVĒLE

8.1. [bookmark: _Ref70754509][bookmark: _Toc98233125]Piedāvājuma vērtēšanas pamatnoteikumi
Komisija piedāvājumu vērtēšanu veic slēgtās sēdēs: piedāvājumu noformējuma pārbaude, Pretendentu atlase, tehnisko un finanšu piedāvājumu atbilstības pārbaude un piedāvājumu izvēle.
8.2. Piedāvājuma noformējuma pārbaude
8.2.1. [bookmark: _Ref70754485][bookmark: _Toc98233124]Komisija pārbauda vai Pretendenta iesniegtais piedāvājums atbilst Nolikuma 1.11. punktā noteiktajām prasībām.
8.2.2. Ja piedāvājums neatbilst kādai no piedāvājumu noformējuma prasībām, Iepirkuma komisija var lemt par šī piedāvājuma noraidīšanu.
8.3. Pretendentu kvalifikācijas pārbaude
8.3.1. Administratīvo resursu taupīšanas nolūkos, saskaņā ar Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība” 16. punktu, Komisija ir tiesīga Pretendentu kvalifikācijas atbilstības pārbaudi veikt tikai tam Pretendentam, kuram būtu piešķiramas vispārīgās vienošanās slēgšanas tiesības.
8.3.2. Pretendentu kvalifikācijas pārbaudē iepirkuma komisija pārbauda Pretendenta atbilstību Nolikuma 3. punktā noteiktajām prasībām pēc Nolikuma 4. punktā noteiktajiem un Pretendenta iesniegtajiem dokumentiem.
8.3.3. Ja Pretendenta kvalifikācija neatbilst Nolikuma 3. punktā noteiktajām prasībām, Iepirkuma komisija lemj par piedāvājuma noraidīšanu.
8.3.4. Pretendents tiek izslēgts no turpmākās dalības Iepirkumā un piedāvājums netiek tālāk vērtēts, ja Iepirkuma komisija konstatē, ka Pretendents iesniedzis nepatiesu informāciju savas kvalifikācijas novērtēšanai vai vispār nav iesniedzis pieprasīto informāciju.
8.4. Tehniskā piedāvājuma atbilstības pārbaude
8.4.1. Vērtējot tehnisko piedāvājumu, Iepirkuma komisija pārbauda, vai Pretendenta iesniegtais tehniskais piedāvājums atbilst Nolikuma 6. punktā un Nolikuma 1. pielikuma  “Tehniskā specifikācija” izvirzītājām prasībām.
8.4.2. [bookmark: _Ref70754526][bookmark: _Toc98233126]Ja Pretendenta iesniegtais tehniskais piedāvājums neatbilst Nolikuma 6. punktā un Nolikuma 1. pielikuma “Tehniskā specifikācija” izvirzītajām prasībām, Iepirkuma komisija noraida Pretendenta piedāvājumu. 
8.5. Finanšu piedāvājuma atbilstības pārbaude
8.5.1. Vērtējot finanšu piedāvājumu, Iepirkuma komisija pārbauda, vai Pretendenta iesniegtais finanšu piedāvājums atbilst Nolikuma 7. punktā izvirzītājām prasībām.
8.5.2. Ja Pretendenta iesniegtais finanšu piedāvājums neatbilst Nolikuma 7. punktā izvirzītajām prasībām, Iepirkuma komisija lemj par piedāvājuma noraidīšanu. 
8.5.3. Piedāvājumu vērtēšanas laikā Iepirkuma komisija pārbauda, vai piedāvājumos nav aritmētisku kļūdu. Ja Iepirkuma komisija konstatē šādas kļūdas, tās šīs kļūdas izlabo. Par kļūdu labojumu un laboto piedāvājuma summu Iepirkuma komisija paziņo Pretendentam, kura pieļautās kļūdas labotas. Vērtējot finanšu piedāvājumu, Iepirkuma komisija ņem vērā labojumus.
8.5.4. Iepirkuma komisija atbilstoši Publisko iepirkumu likuma 53. pantā noteiktajai kārtībai izvērtē, vai Pretendenta, kuram būtu piešķiramas vispārīgās vienošanās slēgšanas tiesības, iesniegtais piedāvājums nav atzīstams par nepamatoti lētu.
8.5.5. No piedāvājumiem, kas atbilst Nolikumā noteiktajām prasībām, Iepirkuma komisija izvēlas saimnieciski izdevīgāko piedāvājumu atbilstoši šādiem piedāvājumu vērtēšanas kritērijiem:

	Nr.
	Vērtēšanas kritērijs/
apakškritērijs
	Vērtēšanas dokuments
	Maksimālais punktu skaits

	K1
	Pretendenta piedāvātās kampaņas koncepcijas kvalitāte
	Tehniskais piedāvājums
	20

	K1.1.
	Situācijas izpēte
	Tehniskais piedāvājums
	5

	K1.2.
	Radošais risinājums
	
	15

	K2
	Kampaņas taktikas kvalitāte
	Tehniskais piedāvājums
	60

	K2.1.
	Sabiedriskās attiecības un mediju pasākumi
	Tehniskais piedāvājums
	10

	K2.2.
	Sociālo mediju komunikācija
	
	10

	K2.3.
	Digitālā komunikācija
	
	10

	K2.4.
	Tradicionālā reklāma
	
	10

	K2.5.
	Informatīvie materiāli
	
	10

	K2.6.
	Īpašās komunikācijas aktivitātes
	
	10

	K3
	Simulācijas kampaņas izstrāde un īstenošana
	Nolikuma 6. pielikuma “Finanšu piedāvājums” pielikums “Simulatīvas kampaņas detalizēts budžets”
	5

	K4
	Finanšu piedāvājuma izcenojums
	Nolikuma 6.1. pielikums “Finanšu piedāvājuma izcenojums” 1.-5. punkts
	20

	K4.1.
	TV piedāvājums
	Nolikuma 6.2. pielikuma “Finanšu piedāvājuma izcenojums” 1.-5. punkts
	1

	K4.2.
	Interneta mediju piedāvājums
	
	7,5

	K4.3.
	Vides reklāmas piedāvājums
	
	4

	K4.4.
	Radio staciju reklāmas piedāvājums
	
	4

	K4.5.
	Preses mediju piedāvājums
	
	3,5

	K5
	Pretendenta personāla stundas likmes piedāvājums
	Nolikuma 6.1. pielikuma “Finanšu piedāvājuma izcenojums” 6. punkts
	10

	
	KOPĀ:
	
	115



8.5.6.  Iepirkuma Nolikuma prasībām atbilstošajiem piedāvājumiem kritērijā K1 „Pretendenta piedāvātās kampaņas koncepcijas kvalitāte”, kritērijā K2 “Kampaņas taktikas kvalitāte”, kritērijā K3 “Simulācijas kampaņas izstrāde un īstenošana”, kritērijā K4 “Finanšu piedāvājuma izcenojums” un kritērija K5 “Pretendenta personāla stundas likmes piedāvājums” tiks piešķirti punkti saskaņā ar Nolikuma 7. pielikumā norādīto saimnieciski visizdevīgākā piedāvājuma vērtēšanas metodiku.
8.5.7. Kopvērtējums katram piedāvājumam tiks iegūts kā vidējais aritmētiskais, apkopojot Iepirkuma komisijas locekļu individuālos piedāvājumu vērtējumus, kuros saskaitīti kritērijā K1 „Pretendenta piedāvātās kampaņas koncepcijas kvalitāte”, kritērijā K2 “Kampaņas taktikas kvalitāte”, kritērijā K3 “Simulācijas kampaņas izstrāde un īstenošana”, kritērijā K4 “Finanšu piedāvājuma izcenojums” un kritērija K5 “Pretendenta personāla stundas likmes piedāvājums” iegūtie punkti katrā kritērijā/apakškritērijā. 
8.5.8. Par saimnieciski visizdevīgāko piedāvājumu Iepirkumā tiks atzīts piedāvājums, kurš ieguvis visaugstāko punktu kopvērtējumu.
8.5.9. Gadījumā, ja pēc piedāvājumu izvērtēšanas tiks atzīts, ka divu vai vairāku piedāvājumu novērtējums ir vienāds, Iepirkuma komisija izvēloties Pretendentu, kuram būtu piešķiramas vispārīgās vienošanās slēgšanas tiesības, dod priekšroku tam Pretendenta piedāvājumam, kas kritērijā K2 “Kampaņas taktikas kvalitāte”  ieguvis lielāku punktu skaitu. 
[bookmark: _Ref90357135]
9. [bookmark: _Toc59334738]VISPĀRĪGĀ VIENOŠANĀS

9.1. Lēmumu par Iepirkuma rezultātiem Pasūtītājs Pretendentiem paziņo rakstveidā 3 (trīs) darba dienu laikā pēc dienas, kad Pasūtītājs ir pieņēmis lēmumu par Iepirkuma rezultātiem.
9.2. Ar izraudzīto Pretendentu tiks slēgta vispārīgā vienošanās Publisko iepirkumu likuma 60. pantā noteiktajā kārtībā saskaņā ar Nolikuma noteikumiem un Nolikumam pievienoto vispārīgās vienošanās projektu un ievērojot Pretendenta piedāvājumu. Vispārīgās vienošanās nosacījumi, var tikt precizēti tiktāl, lai tie nebūtu pretrunā vispārīgās vienošanās projekta nosacījumiem.
9.3. Iepirkuma procedūrā izraudzītais Pretendents, nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus vispārīgās vienošanās izpildē. Pasūtītājs var prasīt personāla un apakšuzņēmēja viedokli par nomaiņas iemesliem. Iepirkuma procedūrā izraudzītajam Pretendentam ir pienākums saskaņot ar Pasūtītāju papildu personāla iesaistīšanu vispārīgās vienošanās izpildē.
9.4. Piedāvājumā norādītā personāla nomaiņa pieļaujama tikai vispārīgās vienošanās noteikumos norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai vispārīgās vienošanās noteikumos norādītajos gadījumos un gadījumos, kad piedāvātais personāls neatbilst Iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
9.5. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
9.5.1. piedāvātais apakšuzņēmējs neatbilst Iepirkuma dokumentos apakšuzņēmējam izvirzītajām prasībām;
9.5.2. [bookmark: _Hlk191571761]tiek nomainīts apakšuzņēmējs, uz kura iespējām Iepirkuma procedūrā izraudzītais Pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkuma procedūrā izraudzītais Pretendents atsaucies, apliecinot savu atbilstību Iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā un Nolikuma 2.2. punktā noteiktajiem Pretendentu izslēgšanas gadījumiem;
9.5.3. [bookmark: _Hlk191571790]piedāvātais apakšuzņēmējs, kura sniedzamo pakalpojumu vērtība ir vismaz 10 000,00 EUR (desmit tūkstoši euro 00 centi) bez PVN, atbilst Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā un Nolikuma 2.2. punktā noteiktajiem Pretendentu izslēgšanas gadījumiem;
9.5.4. apakšuzņēmēja maiņas rezultātā tiktu izdarīti tādi grozījumi Pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.
9.6. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.
9.7. [bookmark: _Hlk191571843]Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. un 14. punkta un Nolikuma 2.2. punkta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Pretendentam (vispārīgās vienošanās puses) nomainīt apakšuzņēmēju vai piesaistīt jaunu apakšuzņēmēju vispārīgās vienošanās izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
9.8. Pasūtītājs pieņem lēmumu atļaut vai atteikt Iepirkuma procedūrā izraudzītā Pretendenta (vispārīgās vienošanās puses) personāla vai apakšuzņēmēju nomaiņu vai jaunu apakšuzņēmēju iesaistīšanu vispārīgās vienošanās izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem.
9.9. Gadījumā, ja Pretendents, kuram piešķirtas vispārīgās vienošanās slēgšanas tiesības atsakās slēgt vispārīgo vienošanos ar Pasūtītāju, Pasūtītājs pieņem lēmumu piešķirt vispārīgās vienošanās slēgšanas tiesības Pretendentam, kurš atbilst visām Nolikuma prasībām un ir nākamais saimnieciski visizdevīgākais piedāvājums. 
9.10. Pirms lēmuma pieņemšanas par vispārīgās vienošanās slēgšanu ar nākamo Pretendentu, kurš piedāvājis saimnieciski visizdevīgāko piedāvājumu Pasūtītājs izvērtēs, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš atteicās slēgt vispārīgo vienošanos ar Pasūtītāju. Ja nepieciešams, Pasūtītājs pieprasīs no nākamā Pretendenta apliecinājumu un pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu. 
9.11. Ja nākamais Pretendents, kurš piedāvājis saimnieciski visizdevīgāko piedāvājumu, ir uzskatāms par vienu tirgus dalībnieku kopā ar sākotnēji izraudzīto Pretendentu, vai nākamais Pretendents atsakās slēgt vispārīgo vienošanos, Pasūtītājs pieņem lēmumu pārtraukt Iepirkumu, neizvēloties nevienu piedāvājumu.
9.12. Pretendents (vispārīgās vienošanās puse) nodrošina piedāvātās līgumcenas nemainīgumu Pakalpojumam visā vispārīgās vienošanās izpildes laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenu paaugstināšanai, un šo procesu radītās sekas Pretendentam ir jānoprognozē un jāaprēķina, sastādot finanšu piedāvājumu.
9.13. Ja par Iepirkuma procedūras uzvarētāju tiks atzīta personu apvienība, tai līdz vispārīgās vienošanās noslēgšanai ir jāreģistrējas Latvijas Republikas Uzņēmumu reģistrā vai attiecīgās ārvalsts reģistrā, atbilstoši attiecīgās ārvalsts normatīvo aktu regulējumam, vai jānoslēdz sabiedrības līgums Civillikuma 2241. – 2280. pantā noteiktajā kārtībā.
9.14. Izraudzītajam Pretendentam jānodrošina, lai vispārīgās vienošanās izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi.

10. [bookmark: _Toc61422148][bookmark: _Toc59334739][bookmark: _Toc61422149]IEPIRKUMA KOMISIJAS TIESĪBAS UN PIENĀKUMI

10.1. Iepirkuma komisijas tiesības:
10.1.1. [bookmark: _Toc59334741][bookmark: _Toc61422151]pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, ja tas nepieciešams piedāvājumu atbilstības pārbaudei, Pretendentu atlasei, piedāvājumu vērtēšanai un salīdzināšanai, kā arī lūgt, lai Pretendents vai kompetenta institūcija izskaidro Pretendenta iesniegto informāciju; labot aritmētiskās kļūdas pretendenta finanšu piedāvājumā;
10.1.2. pieaicināt atzinumu sniegšanai neatkarīgus ekspertus ar padomdevēja tiesībām;
10.1.3. jebkurā brīdī pārtraukt Iepirkumu, ja tam ir objektīvs pamatojums;
10.1.4. [bookmark: _Toc59334740][bookmark: _Toc61422150]citas Iepirkuma komisijas tiesības saskaņā ar Publisko iepirkumu likumu, Nolikumu un Latvijas Republikā spēkā esošajiem normatīvajiem aktiem.
10.2. Iepirkuma komisijas pienākumi:
10.2.1. nodrošināt Iepirkuma norisi un dokumentēšanu;
10.2.2. nodrošināt Pretendentu brīvu konkurenci, kā arī vienlīdzīgu un taisnīgu attieksmi pret tiem;
10.2.3. citi Iepirkuma komisijas pienākumi saskaņā ar Publisko iepirkumu likumu, Nolikumu un Latvijas Republikā spēkā esošajiem normatīvajiem aktiem.

11. [bookmark: _Toc59334742][bookmark: _Toc61422152] PRETENDENTA TIESĪBAS UN PIENĀKUMI

11.1. Pretendenta tiesības:
11.1.1. pirms piedāvājumu iesniegšanas termiņa beigām grozīt vai atsaukt iesniegto piedāvājumu;
11.1.2. [bookmark: _Toc59334743][bookmark: _Toc61422153]citas Pretendenta tiesības saskaņā ar Publisko iepirkumu likumu, šo Nolikumu un Latvijas Republikā spēkā esošajiem normatīvajiem aktiem.
11.2. Pretendenta pienākumi:
11.2.1. iesniegt piedāvājumu atbilstoši Nolikuma prasībām;
11.2.2. sniegt patiesu informāciju;
11.2.3. sniegt atbildes uz Iepirkuma komisijas pieprasījumiem par papildus informāciju, kas nepieciešama Pretendentu atlasei, piedāvājumu atbilstības pārbaudei un izvēlei;
11.2.4. segt visas un jebkuras izmaksas, kas saistītas ar piedāvājumu sagatavošanu un iesniegšanu neatkarīgi no Iepirkuma rezultāta;
11.2.5. citi Pretendenta pienākumi saskaņā ar Publisko iepirkumu likumu, šo Nolikumu un Latvijas Republikā spēkā esošajiem normatīvajiem aktiem.

12. PERSONU DATU APSTRĀDE 

12.1. Pretendents nodrošina visu savā piedāvājumā norādīto fizisko personu (tai skaitā visu personu apvienības biedru neatkarīgi no savstarpējo attiecību tiesiskā rakstura, kā arī visu apakšuzņēmēju, ja tādi tiek piesaistīti, speciālistu, darbinieku, kontaktpersonu u.c.) informēšanu par paredzēto personas datu apstrādi, kuru veiks Pasūtītājs (pārzinis) gan iepirkuma procedūrā, gan vispārīgās vienošanās izpildē, ja ar Pretendentu tiks noslēgtas vispārīgās vienošanās. Pretendents ir atbildīgs par attiecīgu personas datu subjektu datu apstrādes tiesiskā pamata nodrošināšanu.
12.2. Pasūtītājs veic Pretendenta iesniegto fizisko personu datu apstrādi, lai izpildītu uz Pasūtītāju attiecināmus juridiskus pienākumus un ievērotu Pasūtītāja leģitīmās intereses, un ir iepirkuma procedūras ietvaros Pretendenta iesniegto fizisko personu datu pārzinis.
12.3. EIS uzturēšanu atbilstoši normatīvo aktu prasībām nodrošina Valsts digitālās attīstības aģentūra, kas ir fizisko personu datu pārzinis attiecībā uz EIS e-konkursu sistēmā iesniegto fizisko personu datu glabāšanu.
12.4. Piedāvājumu vērtēšana EIS e-konkursu sistēmā:
12.4.1. Pretendenta EIS e-konkursu sistēmā iesniegto Pretendenta pilnvaroto personu datu apstrādes mērķis – izvērtēt Pretendenta piedāvājuma tiesiskumu;
12.4.2. Pretendenta EIS e-konkursu sistēmā iesniegto Pretendenta kontaktpersonu datu apstrādes mērķis – nodrošināt informācijas apriti;
12.4.3. Pretendenta piedāvājumā norādīto apakšuzņēmēju un iepriekšējo Pretendenta pasūtītāju kontaktpersonu datu apstrādes mērķis – pārliecināties par Pretendenta atbilstību Nolikuma prasībām;
12.4.4. Pretendenta piedāvājuma norādītā personāla datu apstrādes mērķis – pārliecināties par Pretendenta atbilstību Nolikuma prasībām.
12.5. Pasūtītājs apstrādā Pretendenta EIS e-konkursu sistēmā iesniegtos fizisko personu datus tik ilgi, cik tas ir nepieciešams personas datu apstrādes mērķa sasniegšanai.



13. NOLIKUMA PIELIKUMI

13.1. Nolikums sagatavots uz 18 (astoņpadsmit) lapām. Visi pielikumi ir Nolikuma neatņemamas sastāvdaļas. Nolikumam pievienoti sekojoši pielikumi:

	1. pielikums
	-
	Tehniskā specifikācija;

	2. pielikums
	-
	Pieteikums dalībai Iepirkumā (veidne);

	3. pielikums
	-
	Pretendenta un Pretendenta vispārīgās vienošanās izpildē piesaistītā personāla pieredzes apliecinājuma tabula (veidne);

	4. pielikums
	-
	Pretendenta finanšu apgrozījums (veidne);

	5. pielikums
	-
	Vispārīgās vienošanās izpildē piesaistītā apakšuzņēmēja apliecinājums (veidne);

	6. pielikums
6.1. pielikums
	-
-
	Finanšu piedāvājums (veidne);
Finanšu piedāvājuma izcenojums (veidne);

	7. pielikums
	-
	Saimnieciski visizdevīgākā piedāvājuma vērtēšanas metodika;

	8. pielikums
	-
	Vispārīgās vienošanās projekts.

